Stanislovas Sajauskas

Stanislovas Sajauskas (g. 1946 m. vasario 25 d. Jungėnuose, Kalvarijos vlsč., Marijampolės apskr.) – Lietuvos mokslininkas fizikas, habilituotas daktaras, tremtinys, kraštotyrininkas, muziejininkas, buvęs Kauno miesto tarybos narys. Brolis – rašytojas, muziejininkas Justinas Sajauskas.

 Biografija   

S. Sajauskas vaikystę su kitais šeimos nariais 1949–1959 metų laikotarpyje praleido tremtyje Sibire (Biriulkos k. prie Kačiugo, Irkutsko sr.). Mokėsi Marijampolės 4-ojoje vidurinėje mokykloje, kurią baigė sidabro medaliu 1963 m. Su pagyrimu 1968 m. baigė studijas Kauno politechnikos institute. Tapęs elektronikos inžinieriumi, visą gyvenimą iki išėjimo į pensiją (2011 m.) dirbo KTU įvairiose pareigose, vykdė mokslinius tyrimus ultragarso, holografijos, akustooptikos ir paviršinių akustinių bangų srityse. Šiuo metu gyvena Kaune.

 Mokslinė veikla 

1975 m. apgynė technikos mokslų kandidato (dab. daktaro) disertaciją. Atkūrus Lietuvos nepriklausomybę, 1994 m. tapo habilituotu daktaru. 1995 m. suteiktas profesoriaus pedagoginis vardas. Profesoriaus pareigose dirbo Elektronikos inžinerijos katedroje KTU Elektronikos inžinerijos katedra . Be 69 išradimų ir LR patento dar išleido 4 monografijas. 

 Muziejinė veikla 

Nuo 1968 m. S. Sajauskas domisi Lietuvos Didžiosios kunigaikštystės numizmatika. 1995–2011 m. dirbo Nacionalinio M. K. Čiurlionio dailės muziejaus Numizmatikos skyriuje Čiurlionio dailės muziejaus numizmatikos skyriaus rinkinių saugotojas , tyrinėjo lietuviškas monetas, Lietuvos valstybinę heraldiką.  

1997-2011 m. buvo Lietuvos banko mokslinio žurnalo „Pinigų studijos“ Redaktorių kolegijos narys „Pinigų studijos“ Redaktorių kolegija , 1996–2011 m. buvo Lietuvos banko Pinigų projektavimo ir gamybos komisijos konsultantas; nuo 2008 m. yra tarptautinio konkurso Coins Constellation žiuri komisijos narys nuo Lietuvos Respublikos.

 Kita veikla 

S. Sajauskas domisi Lietuvos fotografijos, ypatingai Sūduvos krašto, istorija Laiko ženklai istorinėse fotografijose. 

Kaip Lietuvos politinių kalinių ir tremtinių sąjungos (LPKTS) narys  buvo išrinktas į Kauno miesto tarybą Duomenys apie kandidatą savivaldybių rinkimuose , 1997–2000 m. joje dirbo Pavadinimų sumanymo ir atminimo įamžinimo komisijos pirmininku.

 Įvertinimas 

 Už darbus akustikos srityje 1998 m. apdovanotas LR Mokslų Akademijos Kazimiero Baršausko premija.
 Darbai numizmatikos mokslo srityje įvertinti LR Mokslų Akademijos ir Lietuvos banko Vlado Jurgučio premijomis Vlado Jurgučio premijos paskyrimas (1998, 2008).
 2009 m. jo istorinių fotografijų rinkinys LR KAM Tado Dambrausko fotokonkurse „Lietuvos kariuomenė fotografijoje“ įvertintas 1-ojo laipsnio diplomu.
 1999 m. apdovanotas LPKTS 1-ojo laipsnio žymeniu „Už nuopelnus Lietuvai“.
 2013 m. apdovanotas Kauno miesto savivaldybės tarybos II laipsnio Santakos garbės ženklu.

 Bibliografija 

Svarbesnės išleistos knygos:

 Elektronikos srityje:
 Izotropinių kietų kūnų elektroakustiniai tyrimo metodai. Monografija. Kaunas: Technologija. 1994;
 Akustooptika ir ultragarso vizualizavimas. Monografija. Kaunas: Technologija. 2000; 
 Paviršinės išilginės bangos. Monografija. Kaunas:  Technologija, 2002;
 Longitudinal surface acoustic waves (Creeping waves). Monograph. Kaunas: Technologija, 2004.

 Numizmatikos srityje:
 Lietuvos Didžiosios Kunigaikštystės numizmatika. I d., 1993. Vilnius: Žaltvykslė (bendraut. D. Kaubrys);
 Lietuvos Didžiosios Kunigaikštystės numizmatika. II d., 2006. Kaunas: Naujasis lankas. (bendraut. D. Kaubrys);
 Lietuvos valstybinės heraldikos raida. Parodos katalogas. Trakai: Solidarity, 1998. (bendraut. V. Poviliūnas);
 Mažieji Lietuvos istorijos paminklai. Vilnius, paminklai, 1999 (bendraut. J. Abdulskytė, R. Verkelienė);
 Lietuvos kūrėjų autografai. Parodos katalogas. Kaunas: Naujasis lankas. 2003.  
 Nenugalėtieji. Autografų parodos kataloga. Kaunas: Naujasis lankas. 2003.  
 Lietuvos monetos (Lithuanian Coins). Albumas. Vilnius: Lietuvos bankas, 2006 (bendraut. A. Dulkys, J. Galkus);  
 Lietuvos lobiai. Kaunas: Šviesa, 2007 (bendraut. M. Michelbertas ir kt.);
 Vytis: istorija ir dailė (The Knight: History and Art). Parodos katalogas. Kaunas: Naujasis lankas, 2009 (bendraut. I. Narbutas, B. Žaliaduonienė);
 Domininko Kaubrio lietuviškų pinigų kolekcija. Kaunas: Arx Baltica, 2010;
 Pinigų istorija. Knyga mokiniams. Vilnius: Mokslo ir enciklopedijų leidybos institutas, 2011; 2015.http://www.15min.lt/naujiena/pinigai/lietuvos-naujienos/s-sajauskas-laime-netureti-bedu-su-pinigais-194-210334 


 Kraštotyros srityje:
 Kaunas: gatvės ir žmonės. Kaunas: Aesti, 2001 (bendraut. R. Baltrušaitienė ir kt.);
 Senoji Marijampolė. Albumas. Vilnius: Žemės trauka, 2010 (bendraut. V. Juraitis);
 Marijampolė. Iš praeities į dabartį. Albumas. Kaunas: Naujasis lankas. 2011.
 Marijampolė. Palaimintasis Jurgis Matulaitis. Kaunas: Naujasis lankas. 2012.
 Kalvarija. Iš praeities į dabartį. Albumas. Kaunas: Naujasis lankas. 2012.
 Marijampolė. Partizaninis karas. Albumas. Kaunas: Naujasis lankas. 2013 (bendr. J. Sajauskas).
 Vilkaviškis. Iš praeities į dabartį. Albumas. Kaunas: Naujasis lankas. 2015.
 Prienų kraštas. Iš praeities į dabartį. Kaunas: Naujasis lankas.2018

 Šaltiniai 

 Nuorodos 


 Pinigų kilmė ir raida 
 Šančių lobis ir jo numizmatinio tyrimo problema
 S. Sajauskas apie rečiausią lietuvišką monetą 
 LDK bandomosios monetos 
 S. Sajausko knygos „Marijampolė. Iš praeities į dabartį“ pristatymas
 Knyga apie privačią monetų kolekciją
 Lietuvos kūrėjų autografai 

Kategorija:Lietuvos fizikai
Kategorija:Lietuvos pedagogai
Kategorija:Lietuvos muziejininkai
Kategorija:Lietuvos kraštotyrininkai
Kategorija:Kauno politikai